તેમનું જીવન : શકુંતલાદેવીનો જન્મ ૪ નવેમ્બર ૧૯૨૯માં કર્ણાટક રાજ્યમાં આવેલા બેંગલોર શહેરમાં થયો હતો. તેમનો પરિવાર ગરીબ હતો. તેમના પિતા સરકસમાં હિંચકાના તેમજ દોરડા પર ચાલવાના અને જાદુના ખેલ પણ કરી બતાવતા હતા. જ્યારે શકુંતલાદેવી ૩ વર્ષની જ હતી, ત્યારે તેના પિતા તેને પ્લે કાર્ડનો જાદુ શિખવાડવાનો પ્રયત્ન કરતા હતા. ત્યારે જ તેમણે પોતાની દીકરીમાં રહેલી ગાણિતિક સંખ્યાઓને યાદ રાખવાની ક્ષમતા શોધી કાઢી હતી. દીકરીની આ ખુબીની ખબર પડતાં પિતાએ સરકસનું કામ છોડી દીધું અને શકુંતલાદેવીને સાથે લઈ ઠેર ઠેર ફરીને શકુંતલાદેવી અઘરામાં અઘરા દાખલા ગણે અને સો વસ્તુની યાદી એક વખત વાંચીને યાદ કરી લે એ જોઈ લોકો મોંમાં આંગળા નાંખી જતા.